open-index/open-wikipedia-markdown huggingface dataset:
Margaret Plantagenet

**Margaret Plantagenet** kan vise til flere personer:

* Margaret Plantagenet, hertuginne av Brabant, datter av Edvard I av England
* Margaret Plantagenet, grevinne av Pembroke, datter av Edvard III av England
* Margaret av York, datter av Richard Plantagenet, 3. hertug av York
* Margaret av York, datter av Edvard IV av England (døde åtte måneder gammel)
John Hastings, 2. jarl av Pembroke

**John Hastings, 2. jarl av Pembroke** (1347–1375) var en engelsk adelsmann og soldat. Han var sønn av Lawrence Hastings, 1. jarl av Pembroke, som døde før John ble født, og Agnes Mortimer, datter av Roger Mortimer, 1. jarl av March.

Den 19. mai 1359 giftet han seg med Margaret Plantagenet, datter av Edvard III av England og Philippa av Hainault. De to hadde vokst opp sammen, og hadde gjennom hele barndommen vært svært nær hverandre. Margaret døde i 1361 bare femten år gammel, og paret fikk ingen barn.

I juli 1368 giftet han seg for annen gang, med Anne Manny, en datter av sir Walter Manny. Anne overlevde ham.

Pembroke deltok i felttoget i Castilla i 1367, som ble ledet av hans svoger Edward, den svarte prinsen. I 1369 ble han ridder av Hosebåndordenen. Han ble nesten tatt til fange under et raid i Poitou det året. Før raidet hadde han nektet å dele kommandoen med sir John Chandos, men da Chandos oppfattet den alvorlige situasjonen kom han til unnsetning. I 1370 utmerket Pembroke seg under plyndringen av Limoges.

Den 22. juni 1372 ble han overrasket av den kastiljansk flåten og led et kraftig nederlag i slaget ved La Rochelle. Skipene i Pembrokes flåte ble senket eller tatt. Han ble selv tatt til fange, og døde tre år senere i fangenskap i Picardie.

Sønnen John, som ble født noen få måneder etter at han ble tatt til fange, etterfulgte ham som jarl av Pembroke.

## Referanser
Bocholt

**Bocholt** er en by i Tyskland nordvest i delstaten Nordrhein-Westfalen med rundt 75&nbsp;000 innbyggere. Byen ligger i Kreis Borken, fire kilometer fra grensen til Nederland.

Bocholt er en fabrikkby som hovedsakelig baserte seg på tekstilindustri på 1800- og 1900-tallet. I dag er tekstilindustrien i tilbakegang.

## Historie
Bocholt ble først nevnt i skriftlige kilder i 779, da Karl den store vant et slag mot sakserne i nærheten. Bosetningen er sannsynligvis mye eldre enn dette. Biskop Dietrich III von Isenburg fra Münster ga Bocholt byrettigheter i 1222.

På 1400-tallet blomstret byen. Gravøren Israhel van Meckenem levde og arbeidet i her. 

## Referanser


## Eksterne lenker
*
Strapfkernerator

**Strapfkernerator** er et norsk band bestående av Øivind Klungseth Zahlsen og Aksel Hagen Tjora. Musikken deres kan best beskrives som en eksperimentell blanding av techno, klassisk musikk, samtidsmusikk, pop, psykedelisk rock og progrock. Deres hovedverk, «Requiem», ble spilt inn i regi av Trip Records i New York i 1997–98, blant annet med solistene Åsne Juve (sopran), Ann-Mari Alexis (sopran) og Tor Petter Ånes (tenor).
Brewster SBN

**Brewster SBN** var et amerikansk to-seters rekognoserings- og treningsfly utviklet for den amerikanske marine.

Flytypen ble utviklet av Brewster Aeronautical Corporation, fløy første gang under betegnelsen **XSBA-1**, og ville ha blitt satt i produksjon som **SBA** av Brewster. De to første bokstavene i prefikset står for «**S**cout **B**omber», og den siste for produsenten hvor «A» står for Brewster Aeronautical Corporation. Men siden flytypen ble satt i produksjon av Naval Aircraft Factory fikk den betegnelsen **SBN**, hvor «N» står for produsenten.

30 fly ble produsert under betegnelsen **SBN-1**, og levert til den amerikanske marinen fra november 1940. De var da allerede utdatert, og ble brukt som treningsfly.

## Spesifikasjoner

## Eksterne lenker
* Brewster XSBA-1 / SBN-1
Boeing P-26

**Boeing P-26** var et amerikansk jagerfly.

Den første og mest produserte varianten, på til sammen 111 fly, ble levert under betegnelsen **P-26A** til den amerikanske hærs flyvåpen fra 1934. **P-26B** var utstyrt med R-1340-33 motorer med direkte innsprøytning, men bare to ble levert til denne standarden. De siste 23 flyene ble levert som **P-26C**, og skilte seg i utgangspunktet bare fra P-26A ved at den ene 7,62&nbsp;mm mitraljøsen ble erstattet av en 12,7&nbsp;mm mitraljøse, men fikk senere samme type motor som P-26B. 12 fly ble bygget for eksport under betegnelsen **Model 281**, hvorav 1 ble solgt til Spania og 11 overført til Kina.

## Spesifikasjoner

## Eksterne lenker
* P-26 Peashooter Fighter
Bad Tölz

**Bad Tölz** er en by i delstaten Bayern i Tyskland, med rundt 18&nbsp;000 innbyggere. Byen er administrativt senter i Landkreis Bad Tölz-Wolfratshausen og ligger ved elven Isar.
 
## Historie
Området rundt Bad Tölz har vært bosatt siden steinalderen, det er blant annet funnet spor etter Hallstattkulturen.

Navnet på byen dukker for første gang opp i dokumenter mot slutten av 1100-tallet. Hainricus de Tolnze bygget en borg på stedet som kontrollerte elven og trafikken på veiene i området, men denne eksisterer ikke lenger i dag. I 1331 gjorde Ludvig IV Tölz til en handelsby.

På 1300-tallet var Tölz et omlastingssted for salt- og tømmertrafikk på Isar. I 1453 ble handelsgaten, kirken og borgen ødelagt av en brann. Hertug Albrecht III bygget opp igjen byen, men denne gangen i stein. Han bygget også palasset som stod der frem til 1770 da det var så falleferdig at det ble revet ned.

Trettiårskrigen (1618&ndash;1648) førte pest og ødeleggelse til regionen. Under den spanske arvefølgekrigen begynte det å bedre seg for byen, som da handlet med kalk og trevarer.

På midten av 1800-tallet ble det oppdaget naturlige kilder rundt Tölz. Byen begynte å fokusere på de helbredende egenskapene til disse kildene og ble et kursted. I 1899 fikk byen navnet Bad Tölz.

I 1934 ble en SS-Junkerschule (en kandidatskole for SS-offiserer) opprettet i Bad Tölz, og denne var i drift til slutten av andre verdenskrig. Totalt rundt 220 nordmenn gjennomgikk forskjellige kurs ved Junkerschule Bad Tölz i tiden 1942-45. Nordmenn deltok på følgende kurs ved skolen, 8, 9, 11, 14 og 18. Kriegs-Junker-Lehrgang, 1, 2, 3 og 4. Lehrgang für germanische Offiziere samt 1, 3, 4, 5, 6, 7 invalide-kurs. Ved opptak på skolen etter bestått forberedelseskurs fikk de graden SS-Junker, etter bestått mellomprøve ble de beskikket til SS-Standarten-Junker og etter bestått slutteksamen ble de beskikket til SS-Standarten-Oberjunker og sendt på en Waffen-Lehrgang innenfor sitt tildelte våpen som infanteri, pioner, panser osv. Deretter måtte SS-St.Ob.Ju tjenestegjøre i 3 måneder før de ble beskikket til offisersgrad (fenrik) SS-Untersturmführer. I tillegg lå det en underavdeling av Dachau konsentrasjonsleir i byen.

Bad Tölz er i dag kjent som et kursted med et historisk bysentrum fra middelalderen og flott utsikt mot Alpene. På vestsiden av Isar ligger Kurverwaltung, et moderne kursted med vann rikt på jod.

## Kultur
Guttekoret Tölzer Knabenchor fra Bad Tölz er kjent også utenfor Tysklands grenser.

## Referanser


## Eksterne lenker
*
Kugalskap

**Kugalskap** (*bovin spongiform encephalopati*, *BSE*) er en overførbar sykdom hos storfe og andre dyreslag. Den angriper hjernen og fører til endret adferd, gradvis tap av koordinasjonsevne og til slutt død.
Det er to typer kugalskap: Klassisk kugalskap og atypisk kugalskap. Man antar at ved den klassiske varianten kan smitte overføres i kraftfôr. Inkubasjonstiden fra smitte påføres til sykdommen utvikles kan være flere år. Kugalskap blir hovedsakelig påvist hos dyr i alderen tre til åtte år. Ved påvist kugalskap er det nødvendig å destruere (brenne) alle dyr som kan ha vært i nærheten av smitte. Teorien er at syke dyr har blitt brukt i produksjon av kjøttbenmel.

Den atypiske varianten er ikke smittsom. Den antas å oppstå spontant.

Kugalskap er påvist én gang i Norge. I januar 2015 ble det påvist at en norsk femten år gammel ku fra en kjøttfebesetning i Nord-Trøndelag hadde atypisk kugalskap. Dette ble bekreftet av EUs referanselaboratorium i England.

## Overføring til mennesker
Sykdommen kan også utvikle seg hos mennesker som en Creutzfeldt-Jakobs-variant. Smitten overføres gjennom feildannede proteiner. Disse blir ofte referert til som prioner. Smittefaren er størst i de delene av storfe som inneholder mye av dette. Sykdommen overføres derfor ofte gjennom benmarg eller hjernemasse. Rundt 200 mennesker (april 2008) har dødd av sykdommen, men antall smittede er mye høyere. Dette kommer av sykdommens lange inkubasjonstid.

## Referanser


## Eksterne lenker
*
Borkum

**Borkum** er en øy og en kommune nordvest i Tyskland. Den ligger i landkreis Leer i Niedersachsen og har et areal på 30,7 km² og et folketall på rundt 5&nbsp;500 innbyggere. I vest danner sundet Westereems grensen til Nederland, i øst ligger Osteremssundet, i nord Nordsjøen og i sør Vadehavet. Den er den største og vestligste av De østfrisiske øyene nord for den nederlandske provinsen Groningen.

Øya ble dannet av to tidligere adskilte øyer, som fremdeles var adskilt av grunt vann i 1863. Grenseområdet mellom de to tidligere øyene kalles *Tüskendör*.

Den 19. og 20. desember 1934 skjøt Wernher von Braun opp «Max» og «Moritz», to prototyper på A2-raketten, fra øya. Lager Borkum, en nazistisk arbeidsleir på Alderney var oppkalt opp etter Borkum. 

Flere tidligere tyske soldater fra den 216. Marine-Flak-Abeitlung ble stilt for krigsrett under Dachau-prosessen i 1946. De ble anklaget for ulovlig å ha henrettet sju amerikanske soldater som overlevde en styrt på øya 8. april 1944. 

Det er delvis forbudt med biler på øya. I lavsesongen kan biler kjøre overalt, mens det på visse tider av året er bilfrie soner. Den eneste byen på øya kalles også Borkum. 

## Referanser


## Eksterne lenker
*
Frank Culbertson

**Frank Lee Culbertson jr.** (født 15. mai 1949) er en tidligere amerikansk marineoffiser og astronaut som var commander på Den internasjonale romstasjonen (ISS) sitt tredje permanente mannskap, ISS Ekspedisjon 3. Han har også fløyet med romfergen på flere oppdrag. Totalt har han over 143 dager i verdensrommet.

## Romferder

### EVA
*  ISS Ekspedisjon 3 – 1 romvandring
** 12. november 2001: 5 t 04 m – Jobb med kabler på utsiden av Pirs for dokke-systemet der. Inspeksjon av solceller på Zvezda. Sjekk av en lastekran.

## Hedersbevisninger
Culbertson har fått flere medaljer og hedersbevis:
**Legion of Merit
* the Navy Flying Cross
* the Defense Superior Service Medal
* the NASA Outstanding Leadership Medal
* NASA Space Flight Medals
* Navy Commendation Medal
* Air Force Commendation Medal
* the Armed Forces Expeditionary Medal
* the Humanitarian Services Medal*
Samt flere andre sivile utmerkelser og priser.

## Bilder

Fil:Sts-38 crew.jpg|Mannskapet på STS-38
Fil:STS-51-crew.jpg|Mannskapet på STS-51
Fil:STS-105 crew.jpg|Mannskapene som deltok på STS-105
Fil:ISS Expedition 3 crew.jpg|Mannskapet på ISS Ekspedisjon 3
Fil:STS-108 crew.jpg|Mannskapene som deltok på STS-108


## Referanser


## Eksterne lenker
* NASA-biografi
* Spacefacts biography of Frank L. Culbertson, Jr.
Frankfurter Rundschau

***Frankfurter Rundschau*** er en tysk dagsavis grunnlagt 1945, utgitt i Frankfurt am Main. 

Avisen regnes som en kvalitetsavis, og er riksdekkende. Avisen var den andre tyske avisen som ble grunnlagt etter den andre verdenskrigen 1. august 1945. Avisen ble siden 30. mai 2007 utgitt i tabloidformatet og hadde da et opplag på rundt .

Den 13. november 2012 meldte avisens ledelse at den var insolvent.

I mars 2013 ble imidlertid avisens fortsatte redaksjonelle drift sikret av konglomeratet *Frankfurter Societät*, hvor blant annet det konkurrerende, mer konservative *[[Frankfurter Allgemeine Zeitung|FAZ]]* var deleier. I 2018 ble driften overtatt av selskapet . *Rundschaus* trykkeri har ikke funnet noen ny eier og ble nedlagt.

## Referanser


## Eksterne lenker
*
ISS-ekspedisjon 3

**Ekspedisjon 3** var den tredje ekspedisjonen til Den internasjonale romstasjonen (ISS).

## Mannskap
*  Frank Culbertson, commander
*  Mikhail Tyurin, Flight Engineer 
*  Vladimir Dezhurov, Flight Engineer 

Backup-mannskap var ISS-ekspedisjon 5.

## Høydepunkter fra ferden
### Ferd-data
* Dokket til ISS: 12. august 2001, 18:41:46 UTC
* Dokket fra ISS: 15. desember 2001, 17:28 UTC
* Tid tilkoblet: 124 dager 22 timer 46 minutt 14 sekund

### Romvandringer
Fire romvandringer (EVA) ble gjennomført av ISS-ekspedisjon 3:

**EVA Nr. 1** 
* Varighet: 4 t 58 m
* Dato: 8. oktober 2001
* Utført av: Dezhurov og Tyurin
* Planlagt oppdrag: Koble Pirs og Zvezda sammen med en kabel. Montere utvendige håndtak og en stige på Pirs.
**EVA Nr. 2** 
* Varighet: 5 t 52 m
* Dato: 15. oktober 2001
* Utført av: Dezhurov og Tyurin
* Planlagt oppdrag: Installerte russiske vitenskapelige eksperiment på utsiden av Pirs.
**EVA Nr. 3** 
* Varighet: 5 t 04 m
* Dato: 12. november 2001
* Utført av: Dezhurov og Culbertson
* Planlagt oppdrag: Jobb med kabler på utsiden av Pirs for dokke-systemet der. Inspeksjon av solceller på Zvezda. Sjekk av en lastekran.
**EVA Nr. 4** 
* Varighet: 2 t 46 m
* Dato: 3. desember 2001
* Utført av: Dezhurov og Tyurin
* Planlagt oppdrag: Fjernet en hindring som hindret et Progress-romskip fra å koble seg til.

### Utvidelse av [[Den internasjonale romstasjonen|ISS]]
Under ekspedisjon 3 ble romstasjonen utvidet med følgende moduler/komponenter:
* Pirs 

### Vitenskapelig forskning
* *Se [http://www.nasa.gov/mission_pages/station/science/experiments/Expedition.html#3 NASA sin liste]  for komplett oversikt for Ekspedisjon 3*

*ISS-ekspedisjon 3* gjennomførte mange vitenskapelige eksperimenter i sin tid ombord på ISS. De hadde også unike observasjoner av meteorittstormen Leonidene i november 2001.

## Romferder i forbindelse med ekspedisjonen
* STS-105, landing for ISS-ekspedisjon 2, ISS-ekspedisjon 3 ankommer
* Sojuz TM-33, forsyninger, samt besøk av romturisten Mark Shuttleworth
* STS-108, landing for ISS-ekspedisjon 3, ISS-ekspedisjon 4 ankommer

## Bilder
* *Se også [http://spaceflight.nasa.gov/gallery/images/station/crew-3/in-flight/ndxpage1.html NASA sitt galleri]  for flere bilder fra Ekspedisjon 3*


Fil:ISS S01 Pirs airlock.jpg|Pirs nærmer seg ISS
Fil:Pirs docking module taken by STS-108.jpg|Pirs sett på STS-108 ferden


## Se også
* Liste over byggingen av ISS
* Liste over bemannede romferder til ISS
* Liste over besøkende til Den internasjonale romstasjonen
* Liste over Sojuz-ferder

## Eksterne lenker
* 
* NASA – Expedition Three Crew 
* NASA – The following is the text of a letter from Expedition Three Commander Frank L. Culbertson (Captain, USN Retired), reflecting on the events of September 11.
Perlentaucher

***Perlentaucher*** er en tysk nettavis for litteratur og kultur. 

Denne nettavisen gir daglig en oversikt over kulturdelene av tysktalende aviser som bl.a. avisene *[[Frankfurter Allgemeine Zeitung]]*, *[[Frankfurter Rundschau]]*, *[[Neue Zürcher Zeitung]]*, *[[Süddeutsche Zeitung]]*, *[[Die tageszeitung|tageszeitung]]*, *[[Die Zeit]]* og også av internasjonale magasiner. Det presenteres anmeldelser av avisenes artikler og bokanmeldelser samt et arkiv over bokanmeldelsene i *Perlentaucher* siden 2000. 

Ideen til nettavisen *Perlentaucher* hadde i 1999 Anja Seeliger og Thierry Chervel, som grunnla sammen med Adam Cwientzek og Niclas Seeliger bedriften Perlentaucher Medien GmbH; 15. mars 2000 var *Perlentaucher* online. Websiden har i 2003 vunnet den tyske mediaprisen Grimme Online Award. 

*Perlentaucher* etablerte i 2005 den engelsktalende søstersiden *signandsight.com*, som presenterte utvalgte kulturartikler og hadde som mål å gi engelsktalende eti innsyn i det tyske kulturliv. Den engelske siden ble nedlagt i 2012. 

## Referanser


## Eksterne lenker
* 
* Signandsight  (engelsk)
Kråkvågbrua

**Kråkvågbrua** er ei veibru i Ørland kommune i Trøndelag. Brua binder sammen øyene Kråkvåg og Storfosna. 

Arbeidet med brua og veiforbindelsen startet 1. oktober 2002, brua ble tatt i bruk 11. oktober 2003 og offisielt åpnet 25. oktober samme år. Vei-/bruforbindelsen mellom øyene er i dag privat. Den erstattet fergeforbindelsen mellom Kråkvåg og Garten. Forbindelsen mellom øyene og fastlandet går imidlertid fremdeles via fergestrekningen Storfosna – Garten.

Kråkvågbrua er ei elementbro, som har 11 spenn a 50 m, samt spenn på 40 m inn mot landkarene på hver side og er totalt 630 meter lang og har seilingshøyde 3,2 meter. Den er prefabrikkert av Selmer -Skanska i Stavanger og fraktet på lekter til kråkvågsvaet. Hvert element er 50 m langt og veier ca. 400 tonn. Kostnaden for bruforbindelsen var 60,9 millioner kroner. Forbindelsen ble finansiert av Sør-Trøndelag fylke, Ørland kommune og Forsvaret, i tillegg til at det ble innkrevd bompenger som en del av fergebilletten. Ørland kommune beregnet at bruforbindelsen ville spare kommunen for utgifter til fergeleiet på Kråkvåg, og til skolen på øya, som ble nedlagt høsten 2003. Undervisningen ble flyttet til Storfosna skole.

## Se også
*Liste over broer i Norge
*Liste over broer i Norge etter lengde

## Bilder fra monteringsfasen av Kråkvågbrua

File:Kråkvågbrua P1.JPG
File:Kråkvågbrua Montering 23.06.03 013.jpg
File:Kråkvågbrua Montering 24.06.03 002.jpg
File:Kråkvågbrua Montering 24.06.03 004.jpg


## Eksterne lenker
* Privat nettside med presentasjon av brua
* Ørland kommune: Bruforbindelse Storfosna-Kråkvåg
Bottrop

**Bottrop** er en by vest i sentrale områder av Tyskland i delstaten Nordrhein-Westfalen med rundt 120&nbsp;000 innbyggere. Byen ligger ved elven Emscher i Ruhrområdet i nærheten av Essen, Oberhausen, Gladbeck og Dorsten. Byen har vært et senter for utvinning av kull og et jernbaneknutepunkt, og inneholder fabrikker som produserer kulltjæreprodukter, kjemikalier, tekstiler og maskineri.

Bottrop vokste frem som et gruvesenter på begynnelsen av 1860-tallet og fikk byrettigheter i 1921. I 1975 ble byen slått sammen med Gladbeck og Kirchhellen, men Gladbeck ble fraskilt igjen allerede i 1976, og Kirchhellen ble en bydel i Bottrop.

## Alpincenter Bottrop

I Bottrop finnes verdens lengste innendørs skibakke, den er 640 meter lang og 30 meter bred og har et snølag som er 40&nbsp;cm tykt. Initiativet til bakken ble tatt av Marc Girardelli. Alpinsenteret gir jobb til om lag 100 personer. Det ble åpnet i 2001 og de fem første årene hadde over 2,3 millioner mennesker besøkt anlegget.

## Referanser


## Eksterne lenker
*
Einangsundet bru

**Einangsundet bru** er ei veibru i Vestre Slidre kommune i Innlandet. Brua krysser Einangsundet i Slidrefjorden, og er en del av en arm av fylkesvei 261. Brua er ei myk hengebru med 3 spenn og total lengde 166 meter.

## Referanser


## Eksterne lenker
*
Skotsk Premier League 2007–2008

**Clydesdale Bank Scottish Premier League 2007–08** startet 4. august 2007 og er den 10. sesongen med Premier League. Celtic er regjerende mester, og Gretna FC er nyopprykket lag fra skotsk 1. divisjon. Gretna spiller denne sesongen i øverste divisjon for første gang i klubbens historie. Celtic vant serien for tredje år på rad, i siste serierunde med en 1-0 seier over Dundee United. Gretna FC rykket ned etter bare å ha vunnet 5 kamper, og ville vært langt fra overlevelse selv uten å ha blitt trukket ti poeng.

Seriemester og nummer to får spille Mesterligakvalifisering, klubben som havner på tredjeplass får spille kvalifisering til UEFA-cupen. Klubben som havner på sisteplass rykker ned, hvis vinneren av skotsk 1. divisjon innfrir minimumskravene for spill i Skotsk Premier League.

## Tabell

*Ferdigspilt*
*Gretna ble fratatt 10 poeng for å ha blitt satt under administrasjon*

## Toppscorer

**25 mål**

*  Scott McDonald, Celtic

**15 mål**

*  Jan Vennegoor of Hesselink, Celtic

**14 mål**

*  Kris Boyd, Rangers
*  Chris Porter, Motherwell

**13 mål**
*  Steven Fletcher, Hibernian
*  Barry Robson, Celtic1
*  Noel Hunt, Dundee United

**12 mål**

*  David Clarkson, Motherwell
*  Lee Miller, Aberdeen
*  Jean-Claude Darcheville, Rangers

1 *Barry Robson scoret 11 av målene for Dundee United*

## Arenaer

1 *Gretna brukte Motherwells hjemmebane, Fir Park, mens [[Raydale Park]] ble oppgradert.*

## Eksterne lenker
* Scottish Premier League Archive 2007/2008 hos *Scottish Professional Football League* (spfl.co.uk)
Deutschlandfunk Kultur

**Deutschlandfunk Kultur** er en tysk kulturorientert riksdekkende radiokanal som produseres av Deutschlandradio.

Kanalen ble etablert i 1994 under navnet *Deutschlandradio Berlin* som en av Deutschlandradios to riksdekkende radiokanaler. Den nye kanalen overtok etter det nedlagte RIAS og to tidligere radiokanaler i DDR. I 2005 fikk kanalen det nåværende navnet.

Deutschlandradio Kultur holder til i den tidligere RIAS-bygningen ved Hans-Rosenthal-Platz i bydelen Schöneberg i Berlin.

## Eksterne lenker
*
ATV

**ATV** kan vise til:

* All-terrain vehicle, en tre- fire- eller sekshjuls terrengmotorsykkel
* Alternativ til Vold
* Associated Television, et britisk fjernsynsselskap
* Asia Television, et tv-selskap i Hongkong
* ATV Avrupa, et tyrkisk fjernsynsselskap
* Automated Transfer Vehicle, et ubemannet romskip
* En forkortelse for Azad Azərbaycan TV
Deutschlandfunk

**Deutschlandfunk** (DLF) er en informasjons- og aktualitetsorientert, riksdekkende radiokanal som produseres av Deutschlandradio. Frem til 1993 var Deutschlandfunk et selvstendig kringkastingsselskap. Kanalen har hovedsete i Köln.

## Eksterne lenker
*
Chloroflexi

* Chloroflexales
** Chloroflexaceae
** *[[Chloroflexus]]*
*** *[[Chloronema]]*
*** *[[Heliothrix]]*
*** *[[Roseiflexus]]*
** Oscillochloridaceae
*** *[[Oscillochloris]]*
* Herpetosiphonales
** *[[Herpetosiphon]]*
* *[[Dehalococcoidetes]]*
** *[[Dehalococcoides]]*
**Chloroflexi** er en gruppe bakterier som produserer energi igjennom fotosyntese. De har et typisk filament som gjør at de kan bevege seg ved gliding. Gruppen er også aerob, men produserer ikke oksygen under fotosyntesen. De har også en annen karbonfiksering enn andre fotosynteserende bakterier. Rekketreet indikerer også at de har hatt et separat opphav.

## Eksterne lenker
*
Bacteroidetes

* Bacteroidales
* Flavobacteriaceae
* Flexibacteraceae
* Rhodothermus
* Sphingobacterium

**Bacteroidetes** er en rekke som er sammensatt av tre store klasser av bakterier som lever i forskjellig miljø. Dette inkluderer jord, i avleiringer, sjøvann og i tarmsystemet hos dyr.

Så langt er Bacteroidetes den klassen som er best beskrevet, inkludert slekten *Bacteroides* og *Porphyromonas*. 

## Eksterne lenker
*
Thomas Sobotzik

**Thomas Sobotzik** (født 16. oktober 1974) er en tidligere tysk fotballspiller. Sobotzik la opp i 2009 og spilte i sin aktive karriere for blant annet Sandefjord Fotball. Han har også spilt 134 kamper i Bundesligaen og 110 kamper i 2. Bundesliga for klubber som Kaiserslautern, Stuttgart og Eintracht Frankfurt.

Da han i sommerpausen 2007 fikk mulighet til å gå til Sandefjord Fotball, valgte han det for å få en ny start på karrieren. I den første kampen han spilte for vestfoldlaget, i åpningskampen mot Lyn på Sandefjords nye stadion Komplett.no Arena spilte han seg inn på TV 2s «Ukens Lag». Han fikk dermed en drømmedebut for klubben.
Etter et halvt år i klubben flyttet han, av personlige årsaker tilbake til Tyskland, og ble spillende assistenttrener for FSV Frankfurt.

## Referanser


## Eksterne lenker
*
Mikhail Tjurin

**Mikhail Vladislavovitsj Tjurin** (født 2. mars 1960) er en russisk kosmonaut som har vært på to opphold på Den internasjonale romstasjonen, ISS Ekspedisjon 3 og ISS Ekspedisjon 14. Han har også fløyet med den amerikanske romfergen og med Sojuz-romskipet. Totalt har han over 344 dager, og fire romvandringer i verdensrommet.

## Romferder

### EVA
*  ISS Ekspedisjon 3 – 3 romvandring
** 8. oktober 2001: 4 t 58 m – Koble Pirs og Zvezda sammen med en kabel. Montere utvendige håndtak og en stige på Pirs.
** 15. oktober 2001: 5 t 52 m – Installerte russiske vitenskapelige eksperiment på utsiden av Pirs.
** 3. desember 2001: 2 t 46 m – Fjernet en hindring som hindret et Progress-romskip fra å koble seg til.
*  ISS Ekspedisjon 14 – 1 romvandring
** 22. november 2006: 5 t 39 m – Arbeid med ulike antenner. **Tjurin slo en golfball vekk fra ISS.**

## Bilder

STS-105 crew.jpg|Mannskapene som deltok på STS-105
ISS Expedition 3 crew.jpg|Mannskapet på ISS Ekspedisjon 3
STS-108 crew.jpg|Mannskapene som deltok på STS-108
Soyuz TMA-9 crew w ansari.jpg|Mannskapet på Sojuz TMA-9
Expedition 14 1st part.jpg|Mannskapet på ISS Ekspedisjon 14 (1.del)
Expedition 14 2nd part.jpg|Mannskapet på ISS Ekspedisjon 14 (2.del)


## Referanser


## Eksterne lenker
* NASA Biography
* Spacefacts biography of Mikhail Tyurin
Consolidated P4Y Corregidor

**Consolidated P4Y Corregidor** var en to-motors amerikansk flybåt.

Flytypen ble utviklet på slutten av 30-tallet under betegnelsen **Model 31**, både for militært og sivilt bruk. Men etter at den andre verdenskrig brøt ut, bestemte Consolidated seg for å satse på en militær rolle for prototypen og den fikk betegnelsen **XP4Y** og navnet «Corregidor».

Den amerikanske marinen bestilte 220 fly, men på grunn av mangel på Wright R-3350 Cyclone motorer ble prosjektet kansellert i 1943.

## Spesifikasjoner

## Eksterne lenker
* Consolidated (Model 31) XP4Y-1 Corregidor
Tanglewood

**Tanglewood** er et øve-, seminar- og konsertsted i Berkshire County i det vestlige av delstaten Massachusetts i USA. Det ligger mellom byene Lenox og Stockbridge. Siden 1937 har det årlig vært arrangert et sommerseminar og -festival her, og dette ble startet av den mangeårlige lederen av Boston Symphony Orchestra, Sergej Kussewitzkij, etter at det førte utendørskonserten ble avholdt her sommeren før. Stedet regnes som Boston Symphony Orchestras sommerresidens.

Sommerfestivalen i Tanglewood er en av de mest kjente i USA og på repertoaret finner en musikk innen både klassisk, jazz og populærmusikk. I tillegg gir Tanglewood også anledning til talentfulle ungdommer til å utvikle seg musikalsk gjennom sommerseminarene ved Boston University Tanglewood Institute (BUTI) og Tanglewood Music Center for amatørmusikere.

Tidlig i virksomheten var størrelser som Aaron Copland (som ledet komposisjonsavdelingen i årene 1940-1965), Paul Hindemith og Olivier Messiaen med som instruktører. Koussevitzkij underviste i dirigering, og blant studentene var Leonard Bernstein og Lukas Foss. Bernstein dirigerte sin første komposisjon ved Tanglewood i 1942 («Sonate for klarinett og piano»), og hans siste offentlige opptreden var også ved Tanglewood, da han den 19. august 1990 dirigerte Boston Symphony Orchestra i Benjamin Brittens *Four Sea Interludes* og Ludwig van Beethovens *Symfoni nr. 7 i A-dur*.

Andre kjente studenter ved Tanglewood har vært Luciano Berio og Alan Hovhaness. Bjarte Engeset ble invitert til Tanglewood i 1991.

Tanglewood har navn etter den amerikanske forfatteren Nathaniel Hawthorne som i mars 1850 leide et lite hus i Lenox som han kalte *Tanglewood Cottage*. Mens han bodde her, skrev han verket *Tanglewood Tales*, utgitt i 1853, og var en omskrivning av en rekke greske mytologiske historier for ungdom. 

## Eksterne lenker
* 
* Tanglewood Sommerfestival
Cystein

]
**Cystein** er en naturlig forkommende, svovel-innholdende aminosyre som er byggestein for proteiner. Cystein er unik blant de 20 vanlige aminosyrene på grunn av at den inneholder en thiol-gruppe. Thiol-grupper kan gjennomgå oksidasjon; et par av cysteinrester blir oksidert og produserer cystin, en disvovel-inneholdende derivat. Reaksjonen er reversibel.   

Cystein er oppkalt etter cystin, som kommer fra greske ordet *kustis* som betyr «blære». Cystin ble først isolert fra en nyrestein.

## Overvekt
Forskere ved Universitetet i Oslo, University of Oxford, samt fra Nederland og USA har utført en rekke studier som viser en klar sammenheng mellom mengde cystein i kroppen og kroppsvekt. Personer med høye cysteinnivåer i kroppen er i gjennomsnitt fra seks til ti kilo tyngre enn personer med lavere cysteinnivåer i kroppen.

## Kilder
*www.vg.no: «Feil» gener gir overvekt
Burton Swifts FC

**Burton Swifts Football Club** var en tidligere engelsk fotballklubb som holdt til i Burton upon Trent. Klubben ble stiftet i 1871, og ble lagt ned i 1901 da de fusjonerte med Burton Wanderers FC og dannet klubben Burton United FC.

Hjemmekampene ble spilt på *Peel Croft.*

## Eksterne lenker
* Informasjon om klubben
Sulfid

**Sulfid** er en svovelforbindelse, som refererer til flere typer kjemiske forbindelser som inneholder svovel i sitt laveste oksidasjonstrinn, som er nummer -2. 

## Referanser
Foreign Intelligence Surveillance Act

**Foreign Intelligence Surveillance Act** (**FISA**) er en amerikansk føderal lov som regulerer fysisk og elektronisk overvåkning og innsamling av «fremmed etterretningsinformasjon» mellom eller blant «fremmede makter».

FISA er kodifisert i lovsamlingen *[[United States Code]]* under avsnitt 50 §§ 1801–1811, 1821–29, 1841–46 og 1861–62.

Loven ble endret ved USA PATRIOT Act i 2001, hovedsakelig for å inkludere terrorisme på vegne av grupper som ikke uttrykkelig er støttet av en fremmed stat.
FISA

**FISA** kan vise til:

*Foreign Intelligence Surveillance Act – en amerikansk føderal lov.
*Fédération Internationale des Sociétes d'Aviron – Det internasjonale roforbundet.
Saprofytt

**Saprofytter** er råtesopper, planter og andre organismer som lever av dødt materiale. De produserer ikke organisk materiale selv, og er derfor helt avhengig av døde dyr. De fleste sopper og bakterier er saprofytter.

## Se også
* Parasitter

## Referanser
Moholt studentby

**Moholt studentby** er en studentby på Moholt i Trondheim og er den største studentbyen tilknyttet Studentsamskipnaden i Trondheim (SiT), med rundt 1300 boenheter, fordelt på småblokker på 6 etasjer. Moholt 1 (blokkene rundt Herman Krags vei) sto innflyttningsklar i 1964. Arkitekt var Herman Krag

Studenbyen er kjent for et godt internasjonalt bomiljø, med studenter fra hele verden, i tillegg til egne boligenheter med  såkalte "NTNUI-Kjøkken", bestående av beboere fra NTNUIs idrettslag.

I nærheten av Moholt ligger også Karinelund studentby. I området finnes også Moholt bibliotek og Moholt Storsenter.

## Studentkjellerne
Det finnes 19 studentkjellere i studentbyen, de fleste er tilknyttet en linjeforening (med unntak av Dragvollkjelleren som er felles for alle linjeforeninger på Dragvoll). Januar 2016 ble disse stengt grunnet manglende brannsikkerhet, men to av disse ble gjenåpnet kort tid etter og er per i dag de eneste åpne studentkjellerne på Moholt.

## Referanser


## Eksterne lenker
* Moholt studentby på studentsamskipnadens hjemmeside
Order of the Companions of Honour

**The Order of the Companions of Honour** er en britisk orden som ble innstiftet av kong Georg V av Storbritannia i juni 1917. 

I likhet med Order of the British Empire er den for belønning for særlige fortjenester innen kunst, litteratur, musikk, vitenskap, politikk, industri og religion.

## Motto
*In action faithful and in honour clear*

## Dagens (nålevende) medlemmer
***Ordensherre:**
**Kong Charles III

***Medlemmer:**
**Michael Somare (1978)
**Norman Tebbit (1987)
**Kenneth Baker (1992)
**Peter Brooke (1992)
**Tom King (1992)
**Janet Baker (1993)
**David Owen (1994)
**Douglas Hurd (1995)
**David Attenborough (1996)
**Michael Heseltine  (1997)
**David Hockney (1997)
**Peter Brook (1998)
**John Major (1998)
**Chris Patten (1998)
**Bridget Riley (1998)
**John de Chastelain (1999)
**Harrison Birtwistle (2001)
**David Hannay (2003)
**James Lovelock (2003)
**Dan McKenzie (2003)
**Judi Dench (2005)
**Ian McKellen (2007)
**Richard Rogers (2008)
**Michael Howard (2011)
**George Young (2012)
**Sebastian Coe (2012)
**Peter Higgs (2012)
**Thomas Galbraith (2013)
**Menzies Campbell (2013)
**Nicholas Serota (2013)
** Onora O'Neill (2013)
** Maggie Smith (2014)
** Kenneth Clarke (2014)
** Paddy Ashdown (2014)
** Mary Peters (2014)
** David Young (2014)
** Harry Woolf (2015)
** Roy Strong (2016)
** Robert Haldane Smith (2016)
** Valerie Amos (2016)
** George Osborne (2016)
** Richard Eyre (2016)
** Evelyn Glennie (2016)
** Alec Jeffreys (2016)
** Mary Warnock (2016)
** Shirley Williams (2016)
** Mark Philip Elder (2017)
** Beryl Grey (2017)
** Paul McCartney (2017)
** J.K. Rowling (2017)
** Steve Shirley (2017)
** Delia Smith (2017)
** Nicholas Stern (2017)
** Melvyn Bragg (2018)
** Antonia Fraser (2018)
** Margaret MacMillan (2018)
** Richard Henderson (2018)
** Kiri Te Kanawa (2018)
** Margaret Atwood (2018) 
** Patrick McLoughlin (2019)
** Elton John (2019)
** Keith Thomas (2019)
** Paul Smith (2020)
** David Chipperfield (2020)

***Æresmedlemmer:**
** Amartya Sen (2000)
** Bernard Haitink (2002)
** Desmond Tutu (2015)

## Referanser


## Eksterne lenker
* Companions of Honour, Det britiske hoffet
Galeria Łódzka

**Galeria Łódzka** (*«Łódź-galleriet»*) er et varehus i sentrum av Łódź ved Józef Piłsudskis allé 15/23, ikke langt vekk fra Piotrkowska-gaten. 

Varehuset ble åpnet den 24. oktober 2002. Det ble bygd av det polske firmaet Strabag Polska, mens investoren er tyske ECE Projektmanagment Polska.

Handelsgalleriet knytter med sin arkitektur an til de nærliggende postfabrikkbygningene, skjønt det er en helt ny konstruksjon. Det har fire etasjer og form som bokstaven «L». Varehuset er bygd på et område som skråner nedover i retningen nord – sør. Derfor blir det første nivået fra den nordlige inngangen andre etasje i forhold til den sørlige. 

Bygningen omgis av en fire etasjer høy, tildekket parkeringsplass med plass til 1400 bilder. Handelsområdet utgjør 40 000 m³. Inne finnes et kjøpesenter, rundt 170 butikker og flere restauranter.

Galeria Łódzka ble i 2002 prisbelønt av Den polske arkitektforening, og i 2004 fikk den tildelt European Shopping Centre Award-prisen fra International Council of Shopping Centres. Begrunnelsen var den dyktige innkomponeringen i bysentrumets infrastruktur, interessante arkitektur og riktige adgang for biler og annen transport. 

## Eksterne lenker
Varehusets hjemmeside
Nitrospirae

**Nitrospirae** er en familie av bakterier som har fått sin egen rekke. Det første medlemmet av denne rekken ble oppdaget i 1995 fra en rustet jernpipe i Moskva varmesystem. Bakterien fikk navnet *Nitrospira moscoviensis* og er en gram-negative nitrogen-oksiderende organisme.

## Kilder
* MicrobeWiki -- Nitrospira

## Eksterne lenker
*
Chrysiogenes arsenatis

***Chrysiogenes arsenatis*** er en art av bakteriene som har fått tildelt sin egen rekke, som kalles for **Chrysiogenetes**. Den har et unik livsmiljø og biokjemi. I stedet for å «puste» med oksygen, respirerer den ved den mest oksiderte formen av arsenikk, arsenat. Den benytter acetat som sin elektrondonor. Arsenikk er giftig.

## Eksterne lenker
*
Verrucomicrobia spinosum

***Verrucomicrobia*** er en nyoppdaget rekke (biologi) av bakteriene. Denne rekken inneholder kun en beskrevet art, *Verrucomicrobia spinosum* og rekken er oppkalt etter denne. Arten har blitt isolert fra ferskvann, jordsmonn og avføring fra husdyr.

Rekken har blitt veloverveid til å ha to søsterrekker, Chlamydia og Lentisphaerae.

## Eksterne lenker
*
101 dalmatinere (film fra 1996)

***101 dalmatinere*** er en amerikansk familie-komedie film fra 1996, skrevet og produsert av John Hughes og regissert av Stephen Herek.

## Handlingsreferat
En amerikansk videospill-designer Roger Dearly bor i London sammen med sitt kjæledyr en dalmatiner ved navn Pongo. En dag får Pongo kontakt med en vakker kvinnelig dalmatiner ved navn Perdy. Etter en hektisk jakt gjennom London som ender i St. James's Park, oppdager Roger at Pongo liker Perdy. Eieren hennes, Anita Campbell-Green, blir forelsket i Roger. Roger og Anita gifter seg, med Perdy og Pongo til stede under bryllupet.

Anita jobber som motedesigner ved House of de Vil. Sjefen hennes, den bortskjemte og veldig glamorøse Cruella de Vil, har en dyp lidenskap for pels, og går så langt som å ansette en taksidermist, Mr. Skinner, som flår en tiger i London Zoo for å lage et teppe til de Vil. Anita, inspirert av sin dalmatiner, designer en kappe med flekkete pels. Cruella blir fascinert av ideen om å lage plagg av faktiske dalmatinere, og synes det er morsomt at det ser ut som om hun har på seg Anitas hund.

Anita oppdager snart at både hun og hunden Perdy er gravide. Noe senere besøker Cruella hjemmet sitt og uttrykker forakt når hun møter Roger. Flere uker senere kommer de Vil tilbake når et kull på 15 valper blir født, og hun tilbyr Roger og Anita  pund for alle valpene - men Roger og Anita nekter. Rasende, gir Cruella henne sparken, og lover hevn mot henne og Roger. En vinterkveld gir hun sine håndlangere, Klaus og Jasper ordre om å bryte seg inn og stjele alle valpene. De blir levert sammen med 84 andre dalmantiere som tidligere ble stjålet, og levert til Cruella sitt gamle landsted, De Vil Mansion. Klaus og Jasper ber også Skinner om å drepe og flå valpene, for å lage kappen.

De stjålne valpene forsøker å stikke av fra Klaus og Jasper. De finner veien til en nærliggende gård, hvor de senere får selskap av Pongo og Perdy. Cruella ankommer herskapshuset, og oppdager snart hva som har skjedd. Rasende på tyvenes fiasko bestemmer Cruella seg for å utføre jobben selv. Cruella oppdager valpene på gården hvor valpene gjemmer seg, og forsøker å stjele dem tilbakae. Men Pongo, Perdy og valpene deres ønsker å komme seg helt tilbake til Roger og Anita igjen.

## Rolleliste
* Glenn Close som Cruella DeVil
* Jeff Daniels som Roger Dearly
* Joely Richardson som Anita Campbell-Green Dearly
* Joan Plowright som Nanny
* Hugh Laurie som Jasper
* Mark Williams som Klaus
* John Shrapnel som Skinner
* Tim McInnerny som Alonzo
* Hugh Fraser som Frederick

## Norske stemmer
* Unn Vibeke Hol som Cruella DeVil
* Svein Tindberg som Roger
* Siv Klynderud som Anita
* Inger Teien som Nanny og Kvinne på parkbenk
* Håvard Bakke som Jasper
* Brede Bøe som Klaus
* Kim Fangen som Alonzo
* Helge Winther-Larsen som Frederick og Politimann 1
* Eirik Espolin Johnson som Herbert
* Aksel Hennie som Allan
* Ivar Nørve som Førstebetjent, Dørvakt og Veterinær
* Harald Mæle som Prest og Fjernsynsreporter
* Bjørn Jenseg som Pensjonist
* Eindride Eidsvold som Politimann 2
* Hallvard Lydvo som Arrestasjonsbetjent og Lege

## Eksterne lenker
* 
*
Department for Environment, Food and Rural Affairs

**Department for Environment, Food and Rural Affairs** (**Defra**) er et britisk departement med ansvar for miljøvern, matproduksjon, jordbruk, fiske og landsbygda i England. Departementet ble opprettet i juni 2001 da Ministry of Agriculture, Fisheries and Food fusjonerte med Department of Environment, Transport and the Regions og deler av Home Office.

## Eksterne lenker
*
Hertug av Windsor

**Hertug av Windsor** var en adelstittel i Det forente kongerike. Den ble opprettet i 1937 for prins Edward, tidligere Edvard VIII, etter at han den 11. desember 1936 abdiserte for å kunne gifte seg med den fraskilte amerikanske kvinnen Wallis Simpson. 

Da det ble klart at kongen skulle abdisere var det en diskusjon om hvilken tittel han skulle ha. Man vurderte hertug av Cambridge eller Connaught, men dette var vanskelig fordi det fantes en marki av Cambridge og en hertug av Connaught. Det er uklart hvem som kom med ideen om en ny tittel; noen mener det var statsminister Stanley Baldwin mens andre mener det var Georg VI. Tittelen var svært passende, fordi den i tillegg til å være en hertugtittel brukte dynastinavnet til huset Windsor og dermed markerte den som en kongelig tittel. Hertugen skrev selv i sine memoarer, *A King's Story*, at det var hans etterfølger på tronen som foreslo det. 

I sin tiltredelsestale annonserte Georg VI, på et punkt i talen rett før eden om å verne Den skotske kirke, at han ville utnevne sin bror til hertug av Windsor, og at tiltaleformen ville bli *His Royal Highness the Duke of Windsor*, «Hans kongelige høyhet hertugen av Windsor». Erklæringen ble publisert i *[[Royal Gazette]]*, men det tok flere måneder før formalitetene var kommet i orden ved at et letter patent ble utstedt. Wallis Simpson ble da paret giftet seg hertuginne av Windsor.

Hertugens tidligere våpen ble overdratt til Georg VI. Hertugen måtte så, selv om han var eldste sønn og dermed normalt skulle hatt det kongelige våpenet uten differensiering, legge til tre sølvetiketter med en gullkrone på den midtre. 

Da hertugen døde i 1972, døde tittelen ut. 

## Eksterne lenker
Nikolas V (motpave)

:*For Nikolas V, pave fra 1447 til 1455, se [[Nikolas V]]*

**Nikolas V** (født **Pietro Rainalducci** ca. 1275, død 16. oktober 1333) var italiensk motpave fra 12. mai 1328 til 25. juli 1330, mens pave Johannes XXII satt i Avignon. Han var den siste motpaven innsatt av den tysk-romerske keiseren.

## Biografi
Rainalducci ble født i Corvaro, et gammelt befestet sted nær byen Rieti i Lazio. Etter å ha skilt seg fra sin kone i 1310 sluttet han seg til Fransiskanerordenen, og ble berømt som predikant.

Han ble utpekt til pave, gjennom innflytelsen til den ekskommuniserte keiseren Ludvig IV av Bayern, av en samling prester og legmenn, og ble innsatt i Peterskirken i Roma 12. mai 1328 av biskopen i Venezia. 

Etter å ha vært fire måneder i Roma, trakk han og Ludvig IV seg tilbake til Viterbo og deretter til Pisa, der han ble voktet av den keiserlige presten. Den 4. februar 1329 ledet Nikolas V en bisarr seremoni i domkirken i Pisa, der en strådukke av Johannes XXII ble fordømt, avsatt og overlevert til de verdslige myndighetene. Nikolas V ble ekskommunisert av Johannes XXII i april 1329, og måtte søke tilflukt hos greve Boniface av Donoratico nær Piombino. Etter å ha fått løfte om nåde, ga han en syndsbekjennelse først til erkebiskopen av Pisa og så til Johannes XXII i Avignon 25. august 1330. Paven ga ham absolusjon.

Han tilbragte resten av sitt liv i husarrest i pavepalasset i Avignon.

## Referanser


## Litteratur
* Helmut Feld: *Franziskaner.* Eugen Ulmer, Stuttgart 2008, ISBN 978-3-8001-2889-1, S. 94.
*
Spiroketer

* Spirochetaceae
* Treponemataceae
* Brachyspiraceae
** *[[Brachyspira]]*
** *[[Serpulina]]*
* Leptospiraceae
** *[[Leptospira]]*
** *[[Leptonema (bakterier)|Leptonema]]*

**Spiroketer** (Spirochaetes) er en særegen rekke av Gram-negative bakterier, som har en lang, spiral opprullet celler.

Spiroketer er forskjellig fra andre *bakterierekker* på grunn av tilstedeværelsen av flagella. Flagella gjør at bakterien kan bevege seg, ved at flagella dreier rundt.

## Referanser


## Eksterne lenker
*
Species Survival Commission

**Species Survival Commission** (SSC) er én av seks fagkommisjoner i Verdens naturvernunion (IUCN), hvis hensikt er å kartlegge jordas tilstand innen sitt felt og å forsyne medlemmene med kunnskap og gir råd om miljøspørsmål. SSC består som et vitenskapelig nettverk av mer enn  frivillige fageksperter, fordelt i mer enn 140 spesialistgrupper, som gir råd om tekniske sider ved bevaring av biologisk mangfold. Kommisjonen fører tilsyn med all verdens arters tilstand og trusler, herunder også oppføringer på IUCNs rødliste. SSCs spesialistgrupper jobber med bestemte grupper eller arter.

Et eksempel på en slik gruppe er IUCN/SSC Cat Specialist Group, som har ansvaret for de cirka 40 artene i kattefamilien (Felidae). Tilsvarende grupper eksisterer for andre grupper, innen kategoriene amfibier, reptiler, fugler, pattedyr, fisker, sopper, virvelløse dyr, planter og ulike disiplinærgrupper. De fleste spesialistgruppene har egne nettsider, som for eksempel nettsidene til IUCN/SSC Cat Specialist Group.

Nye vurderinger for oppføring på rødlista skjer i henhold til kategoriene og kriteriene i gjeldende versjon. Det gjelder også oppdateringer av vurderinger gjort i henhold til tidligere versjoner av lista. 

## Referanser




## Se også
* IUCNs rødliste
* Norsk rødliste for arter

## Eksterne lenker
* SSC Groups (IUCN)
Birgitte, hertuginne av Gloucester

**Birgitte, hertuginne av Gloucester** (født *Birgitte Eva Henriksen*, senere *Birgitte Eva van Deurs* 20. juni 1946) er gift med Richard, hertug av Gloucester og dermed medlem av den britiske kongefamilien. 

## Tidlig liv
Hun ble født i Odense i Danmark. Hun het først Birgitte Eva Henriksen, men da foreldrene ble separert tok hun morens pikenavn, van Deurs. Faren var advokaten Asger Preben Knud Wissing Henriksen, mens moren var Vivian van Deurs. 

Hun flyttet til Cambridge i England og jobbet en periode på den danske ambassade i London.

## Ekteskap
I februar 1972 ble hun forlovet med prins Richard av Gloucester, nest eldste sønn av Henry, hertug av Gloucester og Alice, hertuginne av Gloucester. De giftet seg den 8. juli 1972 i St. Andrews kirke i Barnwell. Etter bryllupet var hennes tiltaleform *Her Royal Highness Princess Richard of Gloucester* («Hennes kongelige høyhet prinsesse Richard av Gloucester''). 

Seks uker etter bryllupet ble hertugens eldre bror, William av Gloucester, drept i en flyulykke. Dermed ble prins Richard arving til hertugdømmet Gloucester, og da faren døde i 1974 ble paret hertug og hertuginne. 

Paret har fått tre barn:

* Alexander Windsor, jarl av Ulster (f. 24. oktober 1974)
* Lady Davina Lewis (f. 19. november 1977)
* Lady Rose Windsor (f. 1. mars 1980)

Ingen av de tre har formelle oppgaver innen kongehuset.

## Rolle i kongehuset
Hertuginnen er beskytter for mange organisasjoner, spesielt innenfor medisin, utdanning og velferd. Hun har fulgt hertugen på flere offisielle utenlandsbesøk, første gang i 1973 da paret representerte dronningen ved Olav V av Norges syttiårsdag. 

Hun er kongelig beskytter for to av Royal Navys skip: HMS «Gloucester» og HMS «Sandown».

## Referanser


## Eksterne lenker
* 
* 
*
Den britiske kongefamilien

**Den britiske kongefamilien** er de nærmeste slektningene av den britiske monarken. Det er ingen formelle eller lovmessige definisjoner på hvem som tilhører kongefamilien, og forskjellige lister kan derfor omfatte forskjellige personer. Generelt tar man med de som har tituleringene His eller Her Majesty og His eller Her Royal Highness. Det nåværende kongehuset tilhører huset Windsor. 

De som vanligvis regnes med i kongefamilien er:

* Monarken
* Monarkens ektefelle
* Enke eller enkemann av tidligere monark
* Barn av monarken
* Barnebarn av monarken
* Ektefeller av og enker/enkemenn etter en monarks sønn eller sønnesønn

Før 1917 ble også oldebarn i mannlig linje regnet med. 

## Se også
* Arvefølgen til den britiske tronen

## Kilder
* Det britiske kongehuset, artikkel i Store norske leksikon
Byåsen videregående skole

**Byåsen videregående skole** er en offentlig, videregående skole på Byåsen i Trondheim. Skolen ble ferdigstilt i 2004 og mottok skolebyggprisen for dette året.

## Historie
Byåsen videregående skole ble bygget som en følge av at Sør-Trøndelag fylkeskommune etter hvert fikk behov for flere elevplasser. 

Skolen er bygget på tomten hvor Munkvoll militærforlegning tidligere lå. 

Arkitekt for skolen var HUS arkitekter AS. Skolen var opprinnelig planlagt mer omfattende enn det som er oppført, men andre byggetrinn ble utsatt. 

## Organisering
Byåsen videregående skole er i dag arbeidsplass for rundt 1100 mennesker. Det er ca. 180 ansatte og ca. 900 elever fordelt på forskjellige studieretninger. 
*Skolen tilbyr følgende studieretninger:
** ST – Studiespesialisering (før Kunnskapsløftet kjent som Allmenne, økonomiske og administrative fag)
** MK – Medier og kommunikasjonsfag
** RM – Restaurant og matfag (Hotell- og næringsmiddelfag)
** HO – Helse og oppvekstfag
** TIP – Teknikk og industriell produksjon (Mekaniske fag)
** TF – Teknisk fagskole
** STO – Særskilt tilrettelagt opplæring

Skolen har også tilbud innenfor voksenopplæring samt nettskole.

## Bydelsfunksjoner
En av tankene bak det nye skoleanlegget var at det også skulle romme forskjellige bydelsfunksjoner:  

* Trondheim folkebibliotek – Byåsen bibliotek
* 3T treningssenter avd. Byåsen

Skolen driver også eget bilverksted som del av opplæringen.

Skolens idrettshall benyttes i utstrakt grad til idrett og flere lokale lag benytter i dag hallen til treninger.

## Lokaler
I tillegg til idrettshallen har skolen også flere fasciliteter som benyttes i den daglige opplæringen. Det er en stor avdeling for realfag med tilhørende laboratorium, bilverksted, lakkeringsverksted, kantine samt demonstrasjonskjøkken. 

Skolens arealer er ikke inndelt etter den tradisjonelle klasseromsløsningen, men er fordelt på opplæringsareal, formidlingsrom og fellesarealer. Man har i tillegg flere verksteder for de forskjellige studieretningene som aktivt benyttes i opplæringen.

## Eksterne lenker
* Byåsen videregående skole
* Trondheim folkebibliotek
* 3T-treningssenter
* Regjeringens temaside og Kunnskapsløftet
* Hus Arkitekter AS
* Byåsen Frivilligsentral
* Sør-Trøndelag fylkeskommune